ddrg/super_eurlex huggingface dataset:
RIALACHÁN TARMLIGTHE (AE) 2022/1180 ÓN gCOIMISIÚN

an 11 Eanáir 2022

lena gceartaítear Treoir 2009/45/CE ó Pharlaimint na hEorpa agus ón gComhairle maidir le rialacha agus caighdeáin sábháilteachta le haghaidh longa paisinéirí

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2009/45/CE ó Pharlaimint na hEorpa agus ón gComhairle an 6 Bealtaine 2009 maidir le rialacha agus caighdeáin sábháilteachta le haghaidh longa paisinéirí (1), agus go háirithe Airteagal 10(2) agus (3) de,

De bharr an mhéid seo a leanas:

(1) I Rialachán Tarmligthe (AE) 2020/411 (2) ón gCoimisiún bhí earráid i Roinn 2, Caibidil II-1, Cuid B d’Iarscríbhinn I arna leasú a ghabhann le Treoir 2009/45/CE.

(2) Le Roinn 2, Caibidil II-1, Cuid B d’Iarscríbhinn I a ghabhann le Treoir 2009/45/CE, arna leasú le Rialachán Tarmligthe (AE) 2020/411, ní eisiatar Rialachán 8.1 ó raon feidhme na coda ábhartha den Choinbhinsiún Idirnáisiúnta um Shábháilteacht Anama ar Muir, arna dhéanamh i Londain an 1 Samhain 1974 (Coinbhinsiún SOLAS 1974), arna leasú, maidir le longa paisinéirí de chatagóirí B, C agus D.

(3) Le linn na caibidlíochta maidir le dréacht Rialachán Tarmligthe (AE) 2020/411, chomhaontaigh na saineolaithe, i ndáil leis na ceanglais maidir leis an bhFilleadh Sábháilte ar Chalafort a ionchódaítear i Rialachán 8.1 de Chaibidil II-1, Cuid B de Choinbhinsiún SOLAS 1974, nár cheart feidhm a bheith ag na ceanglais sin ar longa paisinéirí de chatagóirí B, C agus D toisc go mbeadh sé sin díréireach tar éis na cúinsí ina n-oibrítear na longa de na catagóirí sin a mheas.

(4) Ba cheart, dá bhrí sin, Treoir 2009/45/CE a cheartú dá réir sin,

TAR ÉIS AN RIALACHÁN SEO A GHLACADH:

Airteagal 1 I Roinn 2, Caibidil II-1 d’Iarscríbhinn I a ghabhann le Treoir 2009/45/CE, cuirtear an méid seo a leanas in ionad Chuid B: “CUID B — Maidir leis na ceanglais sna forálacha iomchuí de Chaibidil II-1, codanna B go B-4 de SOLAS, arna leasú, cuirfidh na longa na ceanglais sin, seachas Rialachán 8-1, i bhfeidhm.”

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 11 Eanáir 2022. Thar ceann an Choimisiúin An tUachtarán Ursula VON DER LEYEN

(1) IO L 163, 25.6.2009, lch. 1.

(2) Rialachán Tarmligthe (AE) 2020/411 ón gCoimisiún an 19 Samhain 2019 lena leasaítear Treoir 2009/45/CE ó Pharlaimint na hEorpa agus ón gComhairle maidir le rialacha agus caighdeáin sábháilteachta le haghaidh longa paisinéirí, a mhéid a bhaineann le longa paisinéirí i mbun turais inmheánacha (IO L 83, 19.3.2020, lch. 1).
RIALACHÁN (AE) 2022/943 ÓN gCOIMISIÚN

an 17 Meitheamh 2022

lena gceartaítear leaganacha teanga áirithe d’Iarscríbhinn I a ghabhann le Rialachán (CE) Uimh. 2195/2002 ó Pharlaimint na hEorpa agus ón gComhairle maidir leis an Stór Focal Comhchoiteann um Sholáthar (CPV) a cheartú

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 2195/2002 ó Pharlaimint na hEorpa agus ón gComhairle an 5 Samhain 2002 maidir leis an Stór Focal Comhchoiteann um Sholáthar (CPV) (1), agus go háirithe Airteagal 2 de,

De bharr an mhéid seo a leanas:

(1) Tá earráid in Iarscríbhinn I sa leagan Cróitise agus Eastóinise de Rialachán (CE) Uimh. 2195/2002, sa tábla “Príomhfhoclóir”, sa dara colún i dtaca leis an gcód Stór Focal Comhchoiteann um Sholáthar (CPV) 79530000-8.

(2) Dá bhrí sin, ba cheart na leaganacha den Chróitis agus den Eastóinis d’Iarscríbhinn I a ghabhann le Rialachán (CE) Uimh. 2195/2002 a cheartú dá réir sin. Ní dhéantar difear do na leaganacha teanga eile.

(3) Tá na bearta dá bhforáiltear sa Rialachán seo i gcomhréir leis an tuairim ón gCoiste Comhairleach um Chonarthaí Poiblí,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 17 Meitheamh 2022. Thar ceann an Choimisiúin An tUachtarán Ursula VON DER LEYEN

(1) IO L 340, 16.12.2002, lch. 1.
RIALACHÁN (AE) 2022/813 ÓN gCOIMISIÚN

an 20 Bealtaine 2022

lena mbunaítear iamh iascach le haghaidh Tuinnín gorm in oileánraí sonracha i gcás soithí mionscála a bhfuil bratach na Portaingéile ar foluain acu

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú, lena leasaítear Rialacháin (CE) Uimh. 847/96, (CE) Uimh. 2371/2002, (CE) Uimh. 811/2004, (CE) Uimh. 768/2005, (CE) Uimh. 2115/2005, (CE) Uimh. 2166/2005, (CE) Uimh. 388/2006, (CE) Uimh. 509/2007, (CE) Uimh. 676/2007, (CE) Uimh. 1098/2007, (CE) Uimh. 1300/2008, (CE) Uimh. 1342/2008 and repealing Regulations (EEC) Uimh. 2847/93, (CE) Uimh. 1627/94 and (CE) Uimh. 1966/2006 (1), agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2022/109 (2) ón gComhairle cuótaí le haghaidh 2022.

(2) De réir na faisnéise a fuair an Coimisiún, tá an cuóta le haghaidh 2022 ídithe ag gabhálacha an stoic Tuinníní gorm ag soithí mionscála a bhfuil bratach na Portaingéile ar foluain acu nó atá cláraithe inti.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stoc sin,

TAR ÉIS AN RIALACHÁN SEO A GHLACADH:

Airteagal 1 Ídiú cuótaí Maidir leis an gcuóta iascaireachta a leithdháiltear ar an bPortaingéil le haghaidh an stoic Tuinníní gorm le haghaidh 2022 dá dtagraítear san Iarscríbhinn, measfar é a bheith ídithe ón dáta a leagtar amach san Iarscríbhinn sin.

Airteagal 2 Toirmisc Cuirfear toirmeasc, ón dáta a leagtar amach san Iarscríbhinn, ar ghníomhaíochtaí iascaireachta a bhaineann leis an stoc dá dtagraítear in Airteagal 1 ag soithí mionscála a bhfuil bratach na Portaingéile ar foluain acu nó atá cláraithe inti. Go sonrach, beidh toirmeasc ar éisc ón stoc sin a ghabh na soithí sin a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 20 Bealtaine 2022. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2022/109 ón gComhairle an 27 Eanáir 2022 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 21, 31.1.2022, lch. 1).
RIALACHÁN CUR CHUN FEIDHME (AE) 2022/844 ÓN gCOIMISIÚN

an 30 Bealtaine 2022

lena gceartaítear an leagan Sualainnise de Rialachán (AE) Uimh. 1178/2011 lena leagtar síos ceanglais theicniúla agus nósanna imeachta riaracháin a bhaineann le foirne eitlíochta sibhialta de bhun Rialachán (CE) Uimh. 216/2008 ó Pharlaimint na hEorpa agus ón gComhairle

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta an Aontais Eorpaigh, agus lena leasaítear Rialacháin (CE) Uimh. 2111/2005, (CE) Uimh. 1008/2008, (AE) Uimh. 996/2010, (AE) Uimh. 376/2014 agus Treoracha 2014/30/AE agus 2014/53/AE ó Pharlaimint na hEorpa agus ón gComhairle agus lena n-aisghairtear Rialacháin (CE) Uimh. 552/2004 agus (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 23(1) agus Airteagal 27(1) de,

De bharr an mhéid seo a leanas:

(1) Sa leagan Sualainnise de Rialachán (AE) Uimh. 1178/2011 ón gCoimisiún (2), tá earráid in Iarscríbhinn I (Cuid-FCL), Fochuid A, pointe FCL.010, toisc gur úsáideadh téarma mícheart i gcás ceann de na coincheapa a shainmhínítear sa phointe sin. Déanann an earráid sin difear do shubstaint na bhforálacha san áit ina n-úsáidtear an téarma ábhartha.

(2) Sa leagan Sualainnise de Rialachán (AE) Uimh. 1178/2011 tá mionearráid eile in Iarscríbhinn I, Foscríbhinn 5, pointe 14 c ‘Céim 3 – Idirmheánach’, an chéad fhleasc, maidir leis an téarma mícheart a úsáidtear don sainmhíniú.

(3) Ba cheart, dá bhrí sin, an leagan Sualainnise de Rialachán (AE) Uimh. 1178/2011 a cheartú dá réir. Ní dhéantar difear do na leaganacha teanga eile.

(4) Tá na bearta dá bhforáiltear sa Rialachán seo i gcomhréir leis an tuairim ón gCoiste dá bhforáiltear in Airteagal 127 de Rialachán (AE) Uimh. 2018/1139,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 30 Bealtaine 2022. Thar ceann an Choimisiúin An tUachtarán Ursula VON DER LEYEN

(1) IO L 212, 22.8.2018, lch. 1.

(2) Rialachán (AE) Uimh. 1178/2011 ón gCoimisiún an 3 Samhain 2011 lena leagtar síos ceanglais theicniúla agus nósanna imeachta riaracháin a bhaineann le foirne eitlíochta sibhialta de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 311, 25.11.2011, lch. 1).
(a)

cuirtear an méid seo a leanas in ionad an ró “Fothréimhsí taraif-chuóta”: “Fothréimhsí taraif-chuótaí Ón 1 Iúil go dtí an 30 Meán Fómhair Ón 1 Deireadh Fómhair go dtí an 31 Nollaig Ón 1 Eanáir go dtí an 31 Márta Ón Aibreán go dtí an 30 Meitheamh” (b) cuirtear an méid seo a leanas in ionad an ró “Cainníocht ina cileagraim”: “Cainníocht ina cileagraim 368 000 kg, arna roinnt mar a leanas: 30 % le haghaidh na fothréimhse ón 1 Iúil go dtí an 30 Meán Fómhair 30 % le haghaidh na fothréimhse ón 1 Deireadh Fómhair go dtí an 31 Nollaig 20 % le haghaidh na fothréimhse ón 1 Eanáir go dtí an 31 Márta 20 % le haghaidh na fothréimhse ón 1 Aibreán go dtí an 30 Meitheamh” (2) leasaítear an tábla a bhaineann leis na taraif-chuótaí faoin tsraithuimhir 09.4290 mar a leanas: (a) cuirtear an méid seo a leanas in ionad an ró “Fothréimhsí taraif-chuóta”: “Fothréimhsí taraif-chuótaí Ón 1 Iúil go dtí an 30 Meán Fómhair Ón 1 Deireadh Fómhair go dtí an 31 Nollaig Ón 1 Eanáir go dtí an 31 Márta Ón Aibreán go dtí an 30 Meitheamh” (b) cuirtear an méid seo a leanas in ionad an ró “Cainníocht ina cileagraim”: “Cainníocht ina cileagraim 456 000 kg, arna roinnt mar a leanas: 30 % le haghaidh na fothréimhse ón 1 Iúil go dtí an 30 Meán Fómhair 30 % le haghaidh na fothréimhse ón 1 Deireadh Fómhair go dtí an 31 Nollaig 20 % le haghaidh na fothréimhse ón 1 Eanáir go dtí an 31 Márta 20 % le haghaidh na fothréimhse ón 1 Aibreán go dtí an 30 Meitheamh”
RIALACHÁN CUR CHUN FEIDHME (AE) 2022/789 ÓN gCOIMISIÚN

an 18 Bealtaine 2022

lena leasaítear Rialachán (CE) Uimh. 1484/95 maidir le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 183(b) de,

Ag féachaint do Rialachán (AE) Uimh. 510/2014 ó Pharlaimint na hEorpa agus ón gComhairle an 16 Aibreán 2014 lena leagtar síos na socruithe trádála is infheidhme maidir le hearraí áirithe ar de thoradh ar phróiseáil táirgí talmhaíochta iad agus lena n-aisghairtear Rialacháin (CE) Uimh. 1216/2009 agus(CE) Uimh. 614/2009 ón gComhairle (2), agus go háirithe Airteagal 5(6)(a) de,

De bharr an mhéid seo a leanas:

(1) Is éard a leagtar síos le Rialachán (CE) Uimh. 1484/95 ón gCoimisiún (3) rialacha mionsonraithe chun córas na ndleachtanna allmhairithe breise a chur chun feidhme, agus le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe.

(2) Is éard a léiríonn faireachán rialta ar na sonraí a úsáidtear chun praghsanna ionadaíocha d’fheoil éanlaithe agus do tháirgí uibheacha a shocrú, sin agus an faireachán rialta ar ghealacáin uibhe, gur cheart na praghsanna allmhairithe ionadaíocha ar tháirgí áirithe a leasú chun an éagsúlacht praghsanna de réir áit tionscnaimh cuid de na hearraí a chur san áireamh.

(3) Ba cheart, dá bhrí sin, Rialachán (CE) Uimh. 1484/95 a leasú dá réir sin.

(4) Toisc gur gá a áirithiú go mbeidh feidhm ag an mbeart seo a thúisce is féidir ach a mbeidh na sonraí nuashonraithe ar fáil, ba cheart an Rialachán seo a theacht i bhfeidhm lá a fhoilsithe,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn I a ghabhann le Rialachán (CE) Uimh. 1484/95.

Airteagal 2 Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 18 Bealtaine 2022. Thar ceann an Choimisiún, Ar son an Uachtaráin, Wolfgang BURTSCHER An tArd-Stiúrthóir Ard-Stiúrthóireacht na Talmhaíochta agus na Forbartha Tuaithe

(1) IO L 347, 20.12.2013, lch. 671.

(2) IO L 150, 20.5.2014, lch. 1.

(3) Rialachán (CE) Uimh. 1484/95 ón gCoimisiún an 28 Meitheamh 1995 lena leagtar síos rialacha mionsonraithe chun an córas dleachtanna allmhairithe breise a chur chun feidhme agus chun praghsanna ionadaíocha a shocrú in earnálacha na feola éanlaithe clóis agus na n-uibheacha agus i gcás gealacáin uibhe, agus lena n-aisghairtear Rialachán Uimh. 163/67/CEE (IO L 145, 29.6.1995, lch. 47).
(2)

An 22 Samhain 2012, ghlac an tÚdarás Eorpach um Shábháilteacht Bia (“an tÚdarás”) tuairim maidir le mearcair agus meitilmearcair i mbia (3). Sa tuairim sin, bhunaigh an tÚdarás iontógáil sheachtainiúil infhulaingthe (“TWI”) le haghaidh mearcair neamhorgánach arb é atá inti 4 μg/kg den mheáchan coirp (“b.w.”) agus le haghaidh meitilmearcair arb é atá inti 1,3 μg/kg b.w. (an dá rud arna sloinneadh mar mhearcair) agus tháinig an tÚdarás ar an gconclúid go bhfuil an nochtadh cothúcháin ar an 95ú peircintíl gar do TWI nó os a chionn le haghaidh gach aoisghrúpa. Tomhaltóirí a itheann méideanna móra éisc, a bhféadfadh mná torracha a bheith san áireamh leo, d’fhéadfaidís suas le sé oiread TWI a ithe. Is iad leanaí gan bhreith an grúpa is leochailí. Is é ba chonclúid don tuairim sin gur ábhar imní é nochtadh do mheitiolaiméir os cionn TWI, ach moladh inti na héifeachtaí tairbhiúla a bhaineann le tomhaltas éisc a chur san áireamh, i gcás ina mbeartófaí bearta chun nochtadh meitileimiceola a laghdú.
(2)

I gcomhréir leis an gceathrú fomhír d’Airteagal 11(6) de Rialachán (AE) Uimh. 1307/2013, thug na Ballstáit fógra don Choimisiún faoin 1 Lúnasa 2021 maidir lena gcinneadh faoin laghdú ar mhéid na n-íocaíochtaí díreacha agus leis an toradh measta ar an laghdú i leith na bliana féilire 2022. Leis na fógraí a thug an Bhulgáir, an tSeicia, an Danmhairg, an Eastóin, Éire, an Ghréig, an Spáinn, an Iodáil, an Laitvia, an Ungáir, an Ísiltír, an Pholainn, an Phortaingéil, an tSlóvaic agus an Fhionlainn luadh toradh measta ar an laghdú is mó ná nialas.
RIALACHÁN CUR CHUN FEIDHME (AE) 2022/535 ÓN gCOMHAIRLE

an 4 Aibreán 2022

lena gcuirtear chun feidhme Rialachán (AE) Uimh. 36/2012 a bhaineann le bearta sriantacha i bhfianaise na staide sa tSiria

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 36/2012 ón gComhairle an 18 Eanáir 2012 a bhaineann le bearta sriantacha i bhfianaise na staide sa tSiria agus lena n-aisghairtear Rialachán (AE) Uimh. 442/2011 (1), agus go háirithe Airteagal 32 de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 18 Eanáir 2012, ghlac an Chomhairle Rialachán (AE) Uimh. 36/2012.

(2) Mar thoradh ar mheastóireacht ar na cúinsí ábhartha, ba cheart dhá iontráil a scriosadh ó liosta na ndaoine nádúrtha agus dlítheanacha, na n-eintiteas nó na gcomhlachtaí a leagtar amach in Iarscríbhinn II a ghabhann le Rialachán (AE) Uimh. 36/2012.

(3) Ba cheart, dá bhrí sin, Iarscríbhinn II a ghabhann le Rialachán (AE) Uimh. 36/2012 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn II a ghabhann le Rialachán (AE) Uimh. 36/2012 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh i Lucsamburg, 4 Aibreán 2022. Thar ceann na Comhairle An tUachtarán R. BACHELOT-NARQUIN

(1) IO L 16, 19.1.2012, lch. 1.
(3)

leasaítear Airteagal 5 mar a leanas: (a) leasaítear mír 1 mar a leanas: (i) leasaítear pointe (a) mar a leanas: — sa chéad fhomhír, cuirtear “EUR 156 700” in ionad “EUR 148 400”; — sa dara fomhír, cuirtear “EUR 15 400” in ionad “EUR 14 600”; — sa tríú fhomhír, cuirtear “EUR 7 800” in ionad “EUR 7 400”; — leasaítear an ceathrú fomhír mar a leanas: — cuirtear “EUR 77 900” in ionad “EUR 73 800”; — cuirtear “EUR 7 800” in ionad “EUR 7 400”; (ii) leasaítear pointe (b) mar a leanas: — sa chéad fhomhír, cuirtear “EUR 77 900” in ionad “EUR 73 800”; — sa dara fomhír, cuirtear “EUR 132 400” in ionad “EUR 125 300”; — sa tríú fomhír, cuirtear “EUR 15 400” in ionad “EUR 14 600”; — sa cheathrú fomhír, cuirtear “EUR 7 800” in ionad “EUR 7 400”; — leasaítear an cúigiú fomhír mar a leanas: — cuirtear “EUR 39 200” in ionad “EUR 37 100”; — cuirtear “EUR 7 800” in ionad “EUR 7 400”; (iii) leasaítear pointe (c) mar a leanas: — sa chéad fhomhír, cuirtear “EUR 39 200” in ionad “EUR 37 100”; — sa dara fomhír, cuirtear “EUR 9 700 go EUR 29 500” in ionad “EUR 9 200 go EUR 27 900”; — sa tríú fhomhír, cuirtear “EUR 7 800” in ionad “EUR 7 400”; (b) leasaítear mír 2 mar a leanas: (i) leasaítear pointe (a), an chéad fhomhír, mar a leanas: — cuirtear “EUR 3 500” in ionad “EUR 3 300”; — cuirtear “EUR 7 800” in ionad “EUR 7 400”; (ii) leasaítear pointe (b) mar a leanas: — sa chéad fhomhír, cuirtear “EUR 46 900” in ionad “EUR 44 400”; — sa dara fomhír, cuirtear “EUR 11 800 go EUR 35 400” in ionad “EUR 11 200 go EUR 33 500”; — sa tríú fhomhír, cuirtear “EUR 7 800” in ionad “EUR 7 400”; (c) i mír 3, cuirtear “EUR 7 800” in ionad “EUR 7 400”; (d) i mír 4, an chéad fhomhír, cuirtear “EUR 23 700” in ionad “EUR 22 400”; (e) i mír 5, cuirtear “EUR 7 800” in ionad “EUR 7 400”; (f) leasaítear mír 6 mar a leanas: (i) sa chéad fhomhír, cuirtear “EUR 37 600” in ionad “EUR 35 600”; (ii) sa dara fomhír, cuirtear “EUR 9 200 go EUR 27 900” in ionad “EUR 8 700 go EUR 26 400”;
IARSCRÍBHINN

In Iarscríbhinn I le Rialachán (CE) Uimh. 881/2002, faoin gceannteideal “Daoine dlítheanacha, grúpaí agus eintitis”, cuirtear isteach an iontráil seo a leanas:

“KHATIBA AL-TAWHID WAL-JIHAD (KTJ), (script bhunaidh: Катиба ат-Таухид валь-Джихад); Dá ngairtear, freisin: a) JANNAT OSHIKLARI; b) Jama`at al-Tawhid wal-Jihad ; Dá ngairtí, tráth: a) JANNAT OSHIKLARI; Seoladh: Níl le fáil. Faisnéis eile: Eagraíocht sceimhlitheoireachta is ea Khatiba al-Tawhid (dá ngairtí Jannat Oshiklari tráth), a dhéanann a cuid oibríochta faoi scáth na heagraíochta idirnáisiúnta sceimhlitheoireachta Fronta Al-Nusrah le haghaidh Phobal na Leiveainte. Is i gcúigí Hama, Idlib agus Ladhiqiyah, i bPoblacht Arabach na Siria, a dhéanann an grúpa chuid oibríochta, go príomha, agus cuireann sé oibríochtaí á ndéanamh freisin sa Tuirc, sa Chirgeastáin, san Úisbéiceastáin, i gCónaidhm na Rúise, an Táidsíceastáin, an Chasacstáin, san Éigipt, san Afganastáin, agus san Úcráin. Cúig chéad trodaí, nó faoin tuairim sin, atá in KTJ. Lena chois sin, téann KTJ i gcomhar le heagraíochtaí sceimhlitheoireachta amhail Khatiba Imam al-Bukhari agus an Grúpa Jiohád Ioslamaigh. Dáta an ainmniúcháin dá dtagraítear in Airteagal 7d(2)(i): 7.3.2022.”
2.

(a) Sonraíocht ghinearálta an pháipéir atá le húsáid, is éard atá ann an tsonraíocht sin a leagtar síos in Iris Oifigiúil na gComhphobal Eorpach (C 164, 1.7.1989, lch. 3). Ar pháipéar bán a bheidh na cóipeanna uile agus ba cheart an páipéar a bheith 210 milliméadar faoi 297 milliméadar le lamháltas uasta 5 mhilliméadar níos lú nó 8 milliméadar níos mó maidir lena bhfad. I gcomhair díolúine ó dhleacht mháil déanfar an deimhniú díolúine a tharraingt suas i ndúblach: — coinneoidh an coinsíneoir cóip amháin; — beidh cóip amháin ag gabháil le gluaiseacht na dtáirgí atá faoi réir dleacht mháil. (b) Cuirfear líne trí aon spás nach n-úsáidfear i mbosca 5.B ionas nach féidir aon rud a chur leis. (c) Ní mór an doiciméad a líonadh isteach ar bhealach inléite agus ar bhealach a fhágfaidh go mbeidh na hiontrálacha doscriosta. Ní cheadaítear aon scriosadh ná forscríobh. Déanfar é a líonadh isteach i dteanga a aithníonn an Ballstát óstach. (d) Má thagraíonn an tuairisc ar na hearraí agus/nó seirbhísí (bosca 5.B den deimhniú) d’fhoirm ordaithe ceannaigh a tarraingíodh suas i dteanga seachas teanga a aithníonn an Ballstát óstach, ní mór don chomhlacht/duine aonair incháilithe aistriúchán a chur i gceangal. (e) Os a choinne sin, má tharraingítear suas an deimhniú i dteanga seachas teanga a aithníonn Ballstát an tsoláthróra/an choimeádaí stórais, ní mór don chomhlacht/duine aonair incháilithe aistriúchán ar an bhfaisnéis a bhaineann leis na hearraí agus seirbhísí i mbosca 5.B a chur i gceangal. (f) Ciallaíonn teanga aitheanta ceann de na teangacha atá in úsáid go hoifigiúil sa Bhallstát nó aon teanga oifigiúil eile de chuid an Aontais a dhearbhaíonn an Ballstát mar theanga is féidir a úsáid chun na críche sin.
(3)

in Airteagal 10, cuirtear an méid seo a leanas in ionad mhír 1: “1. Fíorófar leis na seiceálacha ar an láthair na nithe seo a leanas, go háirithe: (a) na taifid dá dtagraítear in Airteagal 6 de Rialachán Tarmligthe (AE) 2017/40, trí chomhthacaíocht agus comhlánú a dhéanamh ar na seiceálacha riaracháin leis an doiciméadacht ábhartha lena n-áirítear doiciméid airgeadais amhail sonraisc dhíolacháin agus cheannaigh, nótaí seachadta, asbhaintí as an mbanc nó cruthúnas eile ar íocaíocht agus a dtaifead sa chuntasaíocht; (b) tá úsáid na dtáirgí i gcomhréir le Rialachán (AE) Uimh. 1308/2013, le Rialachán Tarmligthe (AE) 2017/40 agus leis an Rialachán seo; (c) cur chun feidhme bearta tionlacain oideachais chun tacú le dáileadh táirgí, i gcás ina ndéantar seiceálacha ar an láthair in áitreabh an fhorais oideachais nó i gcás ina mbaineann an tseiceáil ar an láthair le cabhair arna héileamh a bhaineann le bearta tionlacain oideachais; (d) úsáid uirlisí poiblíochta oiriúnacha, i gcás ina ndéantar an tseiceáil ar an láthair in áitreabh an fhorais oideachais.”.